NAZIV PRORAČUNSKOG KORISNIKA:    Srednja škola Gračac
ADRESA:  Školska 8, Gračac
OIB: 03363221827
DATUM: 13.07.2026. godine

OBRAZLOŽENJE OPĆEG DIJELA
 POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2026. GODINU

  Srednja škola Gračac obavlja osnovnu djelatnost odgoja i obrazovanja sukladno odredbama Zakona o odgoju i obrazovanju u osnovnoj i srednjoj školi te obavlja vlastitu djelatnost najma školske dvorane.
  Polugodišnji izvještaj o izvršenju financijskog plana za 2026. godinu Škola izrađuje sukladno odredbama Zakona o proračunu ( NN 144/21 ) te Pravilnika o polugodišnjem i godišnjem izvještaju o izvršenju proračuna i financijskog plana.

1. OBRAZLOŽENJE OSTVARENJA PRIHODA I RASHODA, PRIMITAKA I IZDATAKA

  Ukupno ostvareni prihodi u izvještajnom razdoblju iznose 361.675,21 EUR-a što je 6,7 % više u odnosu na prihode ostvarene u izvještajnom razdoblju prethodne godine.
  U odnosu na izvorni plan/rebalans za 2026. godinu, ostvareno je 47,9 % planiranih prihoda za 2026. godinu.
  Prihodi su u najvećem dijelu ostvareni iz izvora financiranja 5 Pomoći u ukupnom iznosu 305.358,06 EUR-a, a odnose se na plaće i naknade plaća zaposlenicima i u odnosu na planirano ostvareno je 47,5 %. Iz izvora financiranja 3 Vlastiti prihodi ostvareno je 1.821,00 EUR-a što je 65,5 % od ukupno planiranog. Vlastiti prihodi ostvaruju se od pružanja usluga najma školske dvorane. Prihodi iz izvora financiranja 11 Opći prihodi i primici odnose se na decentralizirana sredstva nadležnog proračuna za financiranje redovne djelatnosti u iznosu od 53.916,15 EUR-a te su u odnosu na planirano ostvareni 50 %.
  Ukupno izvršeni rashodi u izvještajnom razdoblju iznose 341.946,13 EUR-a i odnose se na rashode poslovanja. U odnosu na planirano izvršeno je 45,5 % rashoda poslovanja.
  U odnosu na prošlogodišnje razdoblje ostvareno je 6,7 % više prihoda te 12,5 % manje rashoda. Razlog većeg odstupanja u odnosu na prethodnu godinu je u tome što su u prošlom izvještajnom razdoblju iskazani rashodi za 7 mjeseci zbog ukidanja konta 19311 Kontinuirani rashodi budućih razdoblja sukladno Pravilniku o izmjenama i dopunama Pravilnika o proračunskom računovodstvu i Računskom planu ( NN 154/24 ).




2. OBRAZLOŽENJE PRENESENOG VIŠKA IZ PRETHODNE GODINE I VIŠKA ODNOSNO MANJKA ZA PRIJENOS U SLJEDEĆE RAZDOBLJE 

    Ukupno stanje na računima podskupine 922 u Glavnoj knjizi i u Financijskim izvještajima na dan 31.12.2025. godine iznosi 45.154,43 EUR-a. Manjak prihoda je metodološki manjak nastao ukidanjem konta 19311 - Kontinuirani rashodi budućih razdoblja, te knjiženjem 13 rashoda za plaće i režijske troškove, a 12 prihoda.
Ostvareni višak prihoda poslovanja iznosi 10.342,22 EUR-a.
  Odnosi se na :
· Višak prihoda poslovanja iz prethodnih godina – učenička zadruga – 402,23 EUR
· Višak vlastitih prihoda poslovanja iz prethodnih godina – 3.851,08 EUR
· Višak prihoda poslovanja iz prethodnih godina Projekt Erasmus + KA“ – 2.020,02 EUR
· Vlastiti prihodi Učenička zadruga – 243,60 EUR
· Vlastiti prihodi od najma dvorane – 2.878,80 EUR
· Prihodi od MZO za spiralni vrt ljekovitog i začinskog bilja – 946,49 EUR


  Odlukom o raspodjeli viška prihoda poslovanja na kraju 2025. godine ( KLASA: 007-04/26-02/2, URBROJ: 2198-1-70-26-5 ) od 28. siječnja 2026. godine cjelokupni iznos će biti uvršten u prve izmjene i dopune financijskog plana za 2026. godinu kada Zadarska županije donese odluku.
  U razdoblju od 1. do 6. mjeseca 2026. godine iz prenesenog viška prihoda utrošeno je 1.839,88 EUR-a i to 946,49 EUR za spiralni vrt ljekovitog i začinskog bilja, 399,94 EUR za pomoć maturantima za organizaciju maturalne večere i 493,45 EUR za nabavu akumulatorske pile.   Preostali raspoloživi iznos od 8.502,34 EUR-a planira se utrošiti do kraja godine.

